Diari Oficial de la Generalitat Valenciana


Sumari del DOGV 5541, del 25-06-2007 (2007/8259)

RESOLUCIÓ de 15 de juny de 2007, de la Conselleria d'Economia, Hisenda i Ocupació, per la qual s'accepta la cessió gratuïta d'una parcel·la situada a Ontinyent, realitzada per l'ajuntament del dit municipi a favor de la Generalitat, per a ser destinada a la construcció d'un Centre Servef d'Ocupació.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5541

Data del DOGV
:   25-06-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/8259


Data del document
:   15-06-2007

Organisme emissor
:   Conselleria d'Economia, Hisenda i Ocupació

Tipus de document
:   Resolució

Descriptors 

:   * Ontinyent
    * propietat immobiliària
    * transmissió de la propietat
    * cultura regional

RESOLUCIÓ de 15 de juny de 2007, de la Conselleria d'Economia, Hisenda i Ocupació, per la qual s'accepta la cessió gratuïta d'una parcel·la situada a Ontinyent, realitzada per l'ajuntament del dit municipi a favor de la Generalitat, per a ser destinada a la construcció d'un Centre Servef d'Ocupació. [2007/8259]  
L'Ajuntament d'Ontinyent, en sessió plenària realitzada el dia 21 de setembre de 2006, va acordar la cessió gratuïta a la Generalitat de la parcel·la de la seua propietat, de 524,34 m² de superfície, situada en la partida de la Solana, de la dita població.  
A proposta del Servici Valencià d'Ocupació i Formació (Servef), es van iniciar els tràmits legals oportuns per a l'acceptació de la cessió de la parcel·la.  
La cessió es realitza amb la finalitat de destinar la parcel·la a la construcció d'un Centre Servef d'Ocupació (CSE), amb subjecció al que establix l'article 111 del Reglament de Béns de les Entitats Locals, en tindre l'immoble que se cedix la naturalesa jurídica de patrimonial.  
En conseqüència, basant-se en l'article 44 de la Llei 14/2003 de 10 d'abril de Patrimoni de la Generalitat i fent ús de les atribucions conferides per la legislació vigent, resolc:  
Primer  
Acceptar la cessió gratuïta de la propietat realitzada per l'Ajuntament d'Ontinyent de la parcel·la que té 524,34 m² de superfície, situada en la partida de la Solana de la dita població, que confronta: nord, camí de Bonavista; sud, terrenys de l'ajuntament i part de l'ampliació de l'avinguda Vicent Gironés; est, finca de l'ajuntament i part del carrer Bonavista, i oest, resta de al finca de la qual se segrega, registral 28772.   
Consta inscrita en el Registre de la Propietat d'Ontinyent al tom 939, llibre 565, finca 30215, inscripció 1a.   
Referència cadastral en tràmit.   
La parcel·la s'accepta lliure de càrregues i gravàmens i al corrent de qualsevol despesa.  
Segon  
La cessió gratuïta realitzada per l'Ajuntament d¡Ontinyent, s'efectua amb la condició de destinar la parcel·la a Centre Servef d'Ocupació, i amb subjecció al que establix l'article 111 del Reglament de Béns de les Entitats Locals.  
Tercer  
La parcel·la agrupada s'haurà d'inscriure en l'Inventari General de Béns i Drets de la Generalitat, en concepte de bé de domini públic afecte al servici públic treball, ocupació i formació i adscrit al Servici Valencià d'Ocupació i Formació, al qual corresponen les competències demanials sobre este, inclosa la seua administració, defensa i conservació, i inscriure's a nom de la Generalitat en el Registre de la Propietat.   
Quart  
Notificar la present resolució a l'ajuntament cedent i procedir a la seua publicació en el Diari Oficial de la Comunitat Valenciana, en compliment del que disposa l'article 44 de la Llei 14/2003, de 10 d'abril, de Patrimoni de la Generalitat.  
València, 15 de juny de 2007.- El conseller d'Economia, Hisenda i Ocupació: Gerardo Camps Devesa.